IndiGo: ఇండిగో విమాన‌ చార్జీలు పెరిగాయ్
Samayam Telugu| May 30, 2018, 05.22 PM IST
ఇండిగో విమాన‌ చార్జీలు
విమాన ఇంధ‌న ధ‌ర‌ల పెరుగుద‌ల‌తో టికెట్ రేట్లు సైతం ప్రియం అయ్యాయి. అన్నింటికన్నా ముందుగా.. ఇండిగో ఎయిర్‌లైన్స్ ఈ ప‌రిణామానికి తెర‌తీసింది. దేశీయ మార్గాల్లో తిరిగే విమాన టిక్కెట్ల‌పై రూ.400 దాకా ఇంధ‌న స‌ర్‌చార్జీ విధించాల‌ని నిర్ణ‌యించింది. 1000 కిలోమీట‌ర్ల లోపు ప్ర‌యాణాల‌కు సంబంధించిన టికెట్ల‌పై రూ. 200, అంత‌కు మించిన దూర ప్ర‌యాణాల‌పై రూ.400 స‌ర్‌చార్జీ ఉంటుంద‌ని కంపెనీ ప్ర‌క‌టించింది.
ఈ నెల (మే)30 నుంచి కొత్త చార్జీల అమ‌లు ఉంటుంద‌ని ఇండిగో తెలిపింది. అటు ఇంధ‌న ధ‌ర‌లు(ఏటీఎఫ్‌) రేటు పెర‌గ‌డానికి, ఇటు రూపాయి క్షీణ‌త కూడా జ‌త క‌ల‌వ‌డంతో ఎయిర్‌లైన్స్‌పైన అద‌న‌పు నిర్వ‌హ‌ణ‌ భారం ప‌డుతున్న‌ట్లు ఇండిగో చీఫ్ క‌మ‌ర్షియ‌ల్ ఆఫీస‌ర్ సంజ‌య్ కుమార్ వెల్ల‌డించారు.
మ‌రో వైపు ఇండిగో ప్ర‌యాణికుల‌కు ఒక శుభ‌వార్త తెలిపింది. కొత్త విమానాల రాక‌ను గురించి ప్ర‌క‌టించింది. దీంతో కొత్త మార్గాల్లో ప్ర‌యాణాల‌ను ఈ సంస్థ మొద‌లుపెట్ట‌నుంది. ముఖ్యంగా జూలై 1 నుంచి బెంగళూరు నుంచి వారణాసి మరియు బెంగళూరు నుంచి చండీగఢ్ మధ్య రోజువారీ విమాన సర్వీసులు నడుపుతాయన్నారు. రాంచీ నుంచి బెంగుళూరు మరియు బెంగళూరు నుంచి ఇండోర్ కు మధ్య రోజువారీ విమాన సర్వీసులు న‌డుపుతామ‌న్నారు.
ఇండిగో విమాన ఛార్జీలు